תדריך בטיחות לתחרות ניווט ארצית ול"רונדו"     שדה –תימן 23.10.04

הגעה 

הגעה לשדה תימן בצורה עצמאית,כולל הגשת מרשים,יש להקפיד להגיע בזמנים שנקבעו. יש לזכור שהאירוע של האגודה הוא לא "בן יחיד",הפעילות של השדה נמשכת כרגיל: דאונים , צנחנים וכו'  נא לפקוח עיניים ואוזניים.

תקלת קשר בדרך ל"שדה תימן"- לפי הפמ"ת-אין לנחות בשדה תימן ללא קשר דו כיווני.

לא יותרו נחיתות והמראות בעת יציאת המקצים לתחרות.

חובה על כל טייס המשתתף בתחרות או ב"רונדו" ,להשתתף בתדריך שיערך לפני ההמראה.

מהלך התחרות ו"הרונדו"

יש להקפיד על יציאה לפי הסדר והזמן שנקבע.

חובה זע"ט תקין כדי לבצע את הניווט והרונדו.

להקפיד לכייל לזע"ט שנקבע, רשום על מעטפת התחרות-הבקר מחכה לכם בזע"ט הנ"ל.

קשר:

ב SP  חובה ליצור קשר עם "חגב" בתדר 124.5 להודיע תחילת ניווט ולעבור להאזנה בתדר התחרות 122.45  .

ב FP חובה ליצור קשר עם "חגב" בתדר 124.5 להודיע סיום ניווט ולעבור לתדר "שדה תימן" 122.5 לנחיתת דיוק.

חוץ מאשר בנקודות הנ"ל,בנחיתת הביניים וכמובן בחרום,אין צורך להשתמש ברשת הקשר.

תקלת קשר: למען הסר ספק אני מדגיש שהוראה זו נכונה לגבי הניווט והרונדו בלבד ! נא לכייל .זע"ט 7600 ולהמשיך בניווט במדויק לפי הנתיב - חגב יודיע לי על מטוס בתקלת קשר שמגיע אלי.

התנהגות בניווט:

גובה מינימום 500 רגל מעפ"ש.

ראש בחוץ חובה,יש לשים לב למכשולים בשטח(אנטנות ,קווי מתח וכו') ולתכנן טיפוס לפי תוואי השטח. יש לשמור על המהירות שנקבעה גם אם נכשלתם בניווט. אלה במקרה של "בירבור" שיתודרך בהמשך.

להיות ערני למהירות והגובה הנמוכים ולהימנע מתמרונים.

אבדן התמצאות  בניווט: טיפוס מיידי לגובה 4000 רגל תוך כדי יצירת קשר עם "חגב" וחזרה לשדה תימן לפי הנחיותיו. שימו לב: הניווט עובר סמוך לאזורים האסורים לטיסה וכן ל CTR של שדות צבאיים,האחריות על הימנעות לכניסה מהאזורים האלו על הטייס עם כל המשתמע מכך!!!

נחיתת ביניים

הנחיתה היא "Tuch & Go”  בלבד.אם מסיבה כלשהי מטוס ביצע נחיתה מלאה ,יש לפנות,לבדוק היטב שהמסלול נקי ולהמריא,תוך דיווח עיוור.

הנחיתה לא מבוקרת-האחריות אך ורק על הטייס.

דיווח עיוור בתדר התחרות ,ללא חשיפת שם השדה: "XXX עם הרוח","XXX פיינל קצר","XXX ממריא". יש לשים לב לכיוון הנחיתה שיינתן מראש.
חובה לנחות בזמן שנקבע. אם מסיבה כלשהי מטוס מגיע 90 שניות לאחר הזמן שהיה אמור לנחות.יש להימנע מנחיתה. גם אם מטוס כזה ינחת,הנקוד יחשב לו כ"הימנעות מנחיתה".

יש להקפיד על יסודות הטיסה,הימנעות מ"פיינל" שטוח ושמירה על מגבלות ההזדקרות.

הצטרפות ל"שדה תימן"

מהנקודה האחרונה,אחרי הקמת קשר עם "חגב",הקמת קשר עם תדר המנחת והצטרפות להקפה מסודרת ,בגובה ההקפה לנחיתת דיוק ב"שדה תימן". יש להקפיד על יסודות הטיסה,הימנעות מ"פיינל" שטוח ושמירה על מגבלות ההזדקרות.

אחרי הנחיתה ,יש להסיע בזהירות,לדומם ורק אז למסור את מעטפת התחרות.

אני מבקש בכל לשון של בקשה,שמרו על עצמכם ועלינו,התחרות היא רק האמצעי-החיים הם המטרה.

בברכת תחרות נעימה וזהירה

